Timeline of Kachin Technological Society (KTS)
28th September, 2014
Mungkan shara shagu kaw nga nga ai Wunpawng myu sha kadai mung tinang chye da ai hpaji hte Wunpawng Mungdan hte Wunpawng myu sha ni a rawt jat galu kaba lam hta shanglawm mayu ai ni yawng, shada matut mahkai mahkri shawn let magam bungli ni hpe galaw saw a lu na matu hpung langai hpaw hpang sa wa lu na matu Dr. Marip Kum Ja woi awn let myit sawn bawngban ai zuphpawng hpe Bethesda Chapel kaw 28th September, 2014 shana de shawng ningnan galaw hpang wa sai. Ndai shawng ningnan zuphpawng kaw nna, KTS hpe hpaw sa wa lu na matu masing jahkrat sa wa lu sai hku re.
6th October, 2014
Kachin Technological Society hpaw ninghtan sa wa lu na lam hte seng ai bawngban hpawng hpe 6th October, 2014 (6:30 pm) hta Bishan Majoi Htingnu, Singapore hta galaw lai wa sai. Dai zuphawng hpe Hpt. Lahi La Ding kaw nna ap nawng akyu hpyi ya ai hte Slg. Lanan Hkun Nawng kaw nna hkalum ga tsun shaga lai wa sai. Zuphpawng hpe Dr. Marip Kum Ja woi awn galaw sa wa ai hte zuphpawng hta Singapore du Wunpawng myu sha ni marai 20 hkawt sa du shang lawm bawngban lai wa sai. Zuphpawng kaw nna KTS hpe hpaw ninghtan sa wa na matu yawng myit hkrum ai hte maren lawu na ga baw ni hpe bawng ban dawdan la lu sai.
- Hpung hpe gaw de sa wa ai lam (Organisational structure)
- Singapore kaw jak hpaji lama ma hte seng ai magam bungli galaw nga ai Wunpawng myu sha jahpan hta la na lam (Survey and data collection)
- Magam bungli galaw sa wa lam (Mission)
- Hpung hpe kaba wa hkra member kahkyin jat sa wa na lam, gumhpraw jai lang sa wa na lam hte hpung a shamu shamawt lam ni (Membership, Fund and Activities)
Pru Mat Wa Ai Laika 28:3 hpe mahta nna hpung hpe hpaw sa wa na matu myit hkrum dawdan da lu sai.
21st December, 2014
2 lang na KTS Bawngban Zuphpawng hpe 21st December, 2014 (2:30 pm) hta Bethesda Chapel, Singapore hta galaw lai wa sai. Dai zuphawng hpe Hpt. Lahtaw La Awng kaw nna ap nawng akyu hpyi ya ai. Zuphpawng kaw nna myit hkrum dawdan lu ai lam ni gaw –
- Application form lajang na lam
- Projects operating procedures
- KTS Logo
- KTS Mission Statement, Motto and Objectives
- KTS Website galaw na lam
eng_Latn deu_Latn kac_Latn eng_Latn kac_Latn kac_Latn kac_Latn kac_Latn kac_Latn kac_Latn lim_Latn kac_Latn kac_Latn eng_Latn glg_Latn eng_Latn kac_Latn